**ΔΙΚΑΙΟΛΟΓΗΤΙΚΑ ΠΡΟΣΛΗΨΗΣ ΑΝΑΠΛΗΡΩΤΩΝ ΚΑΙ ΩΡΟΜΙΣΘΙΩΝ ΕΚΠΑΙΔΕΥΤΙΚΩΝ**

Ενημερώνουμε τους εκπαιδευτικούς, οι οποίοι προσλαμβάνονται ως αναπληρωτές ή ωρομίσθιοι, ότι κατά την προσέλευσή τους στη σχολική μονάδα τοποθέτησης για πρόσληψη, οφείλουν να προσκομίσουν τα κάτωθι δικαιολογητικά:

1. Φωτοτυπία ταυτότητας.
2. Αποδεικτικό ΑΦΜ , ΑΜΑ και ΑΜΚΑ, για την έκδοσή του ακολουθείται η διαδρομή **e-efka /Μισθωτοί /Βεβαίωση απογραφής.**
3. Αποδεικτικό Δ.Ο.Υ., για την έκδοσή του ακολουθείται η διαδρομή **Τaxisnet/Εφαρμογές/Στοιχεία φυσικού προσώπου**.
4. ΙΒΑΝ τραπεζικού λογαριασμού με πρώτο δικαιούχο τον αναπληρωτή εκπαιδευτικό/ΕΕΠ/ΕΒΠ.
5. Πτυχίο, έκδοση μέσω της πλατφόρμας <https://ptyxia.gov.gr>

Aν πρόκειται για πτυχίο Πανεπιστημίου του εξωτερικού χρειάζεται να κατατεθεί επιπλέον το απολυτήριο Λυκείου, η επίσημη μετάφραση και αναγνώριση από το ΔΟΑΤΑΠ, έκδοση μέσω της πλατφόρμας <https://ptyxia.gov.gr>

1. Πιστοποιητικό Παιδαγωγικής και Διδακτικής Επάρκειας (όπου απαιτείται).
2. Διδακτορικό/Μεταπτυχιακό, έκδοση μέσω της πλατφόρμας <https://ptyxia.gov.gr>

Aν πρόκειται για πτυχίο Πανεπιστημίου του εξωτερικού χρειάζεται να κατατεθεί επιπλέον το απολυτήριο Λυκείου, η επίσημη μετάφραση και αναγνώριση από το ΔΟΑΤΑΠ έκδοση μέσω της πλατφόρμας <https://ptyxia.gov.gr>

1. Πιστοποιητικό παρακολούθησης σεμιναρίου επιμόρφωσης.
2. Πτυχίο γνώσης ξένης γλώσσας.
3. Πτυχίο πιστοποίησης γνώσης χειρισμού ηλεκτρονικού υπολογιστή.
4. Πιστοποιητικό / Βεβαίωση επάρκειας της γνώσης της Ελληνικής Νοηματικής Γλώσσας ή/και της Ελληνικής γραφής Braille.
5. Αποδεικτικό αναπηρίας του ιδίου ή του/της συζύγου ή τέκνου.

**Για τα ανωτέρω δικαιολογητικά (5 έως 12) να κατατεθούν μόνο όσα αποδεικνύουν τα προσόντα και τα κριτήρια βάσει των οποίων έγινε η μοριοδότηση για την κατάταξη στους πίνακες.**

1. Υπεύθυνη δήλωση ότι για την εν λόγω προϋπηρεσία δεν έλαβα σύνταξη, αποζημίωση ή άλλο βοήθημα αντί σύνταξης. (συνημμένο αρχείο μαζί με την αίτηση προϋπηρεσίας)
2. Υπεύθυνη δήλωση περί μη άσκησης ποινικής δίωξης κλπ (απαραίτητη προϋπόθεση για την καταβολή της1ηςμισθοδοσίας). (συνημμένο αρχείο)
3. Υπεύθυνη δήλωση όπου θα δηλώνεται αν ο αναπληρωτής είναι παλιός ή νέος ασφαλισμένος. Σε περίπτωση παλιού ασφαλισμένου απαιτείται η προσκόμιση ενσήμων ή βεβαίωση απογραφής ΕΦΚΑ που να αποδεικνύουν την παραπάνω ιδιότητα. (συνημμένο αρχείο)
4. Πρωτότυπες ιατρικές γνωματεύσεις (τελευταίου τριμήνου) από Ψυχίατρο και Παθολόγο ή Γενικό Ιατρό είτε του δημοσίου είτε ιδιώτη, οι οποίες να πιστοποιούν την υγεία του εκπαιδευτικού και την ικανότητα να ασκήσει διδακτικά καθήκοντα ή του μέλους Ε.Ε.Π.-Ε.Β.Π. να ασκήσει υποστηρικτικά καθήκοντα. **Επισημαίνεται ότι σύμφωνα με το αρ.35 του ν.4816/2021, όπως τροποποιήθηκε και ισχύει, η ιατρική βεβαίωση που εκδίδεται, φέρει αριθμό βεβαίωσης (barcode).**
5. Αίτηση αναγνώρισης συνάφειας διδακτορικού/μεταπτυχιακού που δεν είναι απαραίτητο προσόν διορισμού και **η οποία** **πρέπει να πρωτοκολληθεί στο σχολείο**. Εφιστούμε την προσοχή σας στο εξής: Η προσμέτρηση του διδακτορικού/μεταπτυχιακού για μισθολογική εξέλιξη θα αρχίσει αυστηρά και απαρέγκλιτα από την ημερομηνία υποβολής της αίτησής σας. Η αίτηση πρέπει να συνοδεύεται από τον Διδακτορικό/Μεταπτυχιακό τίτλο σπουδών. Αν πρόκειται για πτυχίο Πανεπιστημίου του εξωτερικού, χρειάζεται να κατατεθεί επιπλέον η επίσημη μετάφραση και αναγνώριση από το ΔΟΑΤΑΠ, έκδοση μέσω της πλατφόρμας <https://ptyxia.gov.gr>.
6. Αίτηση αναγνώρισης προϋπηρεσίας **η οποία πρέπει να πρωτοκολληθεί στο σχολείο**. Εφιστούμε την προσοχή σας στο εξής: Η προσμέτρηση της προϋπηρεσίας για μισθολογική εξέλιξη θα αρχίσει αυστηρά και απαρέγκλιτα από την ημερομηνία υποβολής της αίτησης σας.

Για την αναγνώριση προϋπηρεσίας και τη μισθολογική κατάταξη:

1. Για προϋπηρεσία που έχει προσφερθεί σε σχολικές μονάδες Α/θμιας και Β/θμιας :

* Βεβαιώσεις προϋπηρεσίας
* Τα σχετικά ένσημα ή βεβαιώσεις ασφαλιστικού φορέα που αποδεικνύουν ότι για το χρονικό διάστημα κατά το οποίο προσφέρθηκε η προϋπηρεσία ήταν ασφαλισμένος/η. Για την έκδοση της αναλυτικής κατάστασης ενσήμων ακολουθείται η διαδρομή e-efka / Μισθωτοί / Ατομικός Λογαριασμός Ασφάλισης.

1. Για προϋπηρεσία, η οποία έχει προσφερθεί σε άλλους φορείς απαιτούνται:

* οι αποφάσεις πρόσληψης και απόλυσης
* βεβαίωση από τον φορέα απασχόλησης όπου προκύπτει με απόλυτη σαφήνεια: η ιδιότητα με την οποία υπηρέτησαν, η σχέση εργασίας , το ωράριο (πλήρες ή μειωμένο), το υποχρεωτικό πλήρες ωράριο (σε περίπτωση εργασίας με μειωμένο ωράριο), η διάρκεια των προϋπηρεσιών αυτών.
* βεβαίωση του φορέα απασχόλησης στην οποία θα αναφέρεται η νομική μορφή του, καθώς και αν υπάγεται στο πεδίο εφαρμογής της Παραγράφου 1 του άρθρου 7 του Ν.4354/2015
* Αναλυτική κατάσταση ενσήμων ή βεβαιώσεις ασφαλιστικού φορέα που αποδεικνύουν ότι για το χρονικό διάστημα κατά το οποίο προσφέρθηκε η προϋπηρεσία ήταν ασφαλισμένος/η. Για την έκδοση της αναλυτικής κατάστασης ενσήμων ακολουθείται η διαδρομή e-efka / Μισθωτοί / Ατομικός Λογαριασμός Ασφάλισης.

1. Βεβαίωση φοίτησης σπουδάζοντος ή βεβαίωση υπηρετούντος στρατιωτική θητεία τέκνου.

Όλα τα δικαιολογητικά κατατίθενται σε ευκρινή φωτοαντίγραφα και η υποβολή τους είναι υποχρεωτική για την ολοκλήρωση της διαδικασίας πρόσληψης.